Castelcuàt

Castelcuàt (en Italià: Castelcovati), l'è 'n cümü de  de la Pruvìncia de Brèsa sitüàt endèla Bàsa Bresàna ucidentàl a 24 km a sudòvest de la cità de Brèsa.

El ritromènt de 'na tómba antìca che cuntignìa dele monéde del sècol V dòpo de Crìsto endèla zòna a sudòvest del cèntro abitàt del dé d'encö e la strütüra particolàr de la zòna ciamàda Sgarfignàna, che la par vìga le fùrme tìpiche de la centüriasiù Romàna, le fa pensà che Castelcuàt el g'hape n'urìgin antìca.

El prim docümènt relatìf al teretóre de Castecuàt el lümìna 'na cizulìna che gh'ìa 'ndèla zòna sud del teretóre del cümü, enteresàda de le bunìfiche fàde dei fra Biniditì, che g'ha transurmàt le zòne ümide en teré de cultià. En docümènt piö recènte, datàt 26 de màgio del 1220 l'è 'n at col qual el podestà de Brèsa, Obertì Gàmbara, el liberàa de ogna tàsa el castilì (facilmènt 'na cascìna fortificàda) de proprietà de le famìe Masperoni e Covati de Ciàre. El bórch, che 'l gudìa de imunità cümünài, el ciapàa isé 'l nòm de Vilafrànca. Apéna piö tàrde 'l vegnarà ciamàt Castrum Coatorum.

 Evulusiù demogràfica 

 Riferimèncc 

Categoria:Bassa bressana